Iste articlo ye sobre una cinta de cine estausunidense de l'anyo 1990; ta atros usos, se veiga The Hunt for Red October.

The Hunt for Red October (títol orichinal en anglés, en aragonés La caza de l'Octubre Royo, enguerada en Aragón con o títol traduciu enta lo castellano de La caza del Octubre Rojo) ye una cinta de cine d'acción, cine belico, cine d'espionache y cine d'intriga estausunidense de l'anyo 1990 dirichida por John McTiernan seguntes un guión adaptau por Larry Ferguson y Donald E. Stewart basau en a novela The Hunt for Red October, de Tom Clancy (1984). Producida por Mace Neufeld ta las productoras Mace Neufeld Productions y Nina Saxon Film Design, con una banda sonora orichinal de Basil Poledouris y John Williams y con una dirección de fotografía de Jan de Bont, os actors principals d'a cinta son Sean Connery, Alec Baldwin, Scott Glenn, James Earl Jones, Sam Neill y Richard Jordan. Ye la primera adaptación cinematografica d'o personache de Jack Ryan, protagonista de bellas d'as novelas de Tom Clancy.

La cinta se rodó en os estaus estausunidenses de Connecticut, California (Long Beach y San Diego) y Carolina d'o Norte, y s'ambienta en os anyos 1980, en os zaguers momentos d'a Guerra Fría. A localización d'as ambientacions d'a cinta ye la siguient: oceano Atlantico, Unión Sovietica, Alaska, Maine, Casa Blanca en Washington, DC, districto de Polyarny en a Unión Sovietica, Aeropuerto Internacional de Washington-Dulles, George Bush Center for Intelligence, Londres, Aeropuerto de Londres-Heathrow, Naval Air Station Patuxent River, Moscú y río Penobsco.

The Hunt for Red October recibió un Premio Oscar a la Millor Edición de Soniu y dos nominacions, a lo Millor Soniu y a lo Millor Montache.

Elenco

Se veiga tamién
Cine en 1990.
Cintas de 1990.
The Hunt for Red October (cinta)